Document ID: 32006D0689

KOMISIJAS LĒMUMS
(2006. gada 3. oktobris),
ar ko groza Lēmumu 2005/710/EK par dažiem aizsardzības pasākumiem saistībā ar aizdomām par ļoti patogēnu putnu gripu Rumānijā
(izziņots ar dokumenta numuru K(2006) 4321)
(Dokuments attiecas uz EEZ)
(2006/689/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 15. jūlija Direktīvu 91/496/EEK, ar ko nosaka principus attiecībā uz tādu dzīvnieku veterināro pārbaužu organizēšanu, kurus Kopienā ieved no trešām valstīm, un ar ko groza Direktīvu 89/662/EEK, Direktīvu 90/425/EEK un Direktīvu 90/675/EEK (1), un jo īpaši tās 18. panta 7. punktu,
ņemot vērā Padomes 1997. gada 18. decembra Direktīvu 97/78/EK, ar ko nosaka principus, kuri reglamentē veterināro pārbaužu organizēšanu attiecībā uz produktiem, ko ieved Kopienā no trešām valstīm (2), un jo īpaši tās 22. panta 6. punktu,
tā kā:
(1)
Pēc putnu gripas uzliesmojuma, ko izraisīja ļoti patogēns vīrusa celms H5N1 un kas sākās 2003. gada decembrī Āzijas dienvidaustrumos, Komisija pieņēma vairākus aizsardzības pasākumus saistībā ar šo slimību, konkrētāk, Komisijas 2005. gada 13. oktobra Lēmumu 2005/710/EK par dažiem aizsardzības pasākumiem saistībā ar aizdomām par ļoti patogēnu putnu gripu Rumānijā (3).
(2)
Lēmumā 2005/710/EK noteikts, ka dalībvalstīm jāpārtrauc dzīvu mājputnu, skrējējputnu, saimniecībā audzētu un savvaļas medījamu putnu, šo sugu inkubējamu olu un dažu citu putnu izcelsmes produktu imports no visas Rumānijas teritorijas.
(3)
Rumānija ir nosūtījusi Komisijai sīkāku informāciju par putnu gripas situāciju valstī; ziņojumā apstiprināts, ka kopš 2006. gada 7. jūnija nav konstatēti turpmāki minētās slimības uzliesmojumi.
(4)
Ņemot vērā minēto informāciju, Lēmumā 2005/710/EK paredzēto importa aizliegumu ir lietderīgi attiecināt tikai uz dažiem Rumānijas apgabaliem, kurus joprojām tieši apdraud minētā slimība.
(5)
Tādēļ attiecīgi jāgroza Lēmums 2005/710/EK.
(6)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU
1. pants
Lēmuma 2005/710/EK pielikumu aizstāj ar šā lēmuma pielikuma tekstu.
2. pants
Dalībvalstis nekavējoties veic vajadzīgos pasākumus, lai izpildītu šo lēmumu, un šos pasākumus publicē. Dalībvalstis par to tūlīt informē Komisiju.
3. pants
Šis lēmums ir adresēts dalībvalstīm.
Briselē, 2006. gada 3. oktobrī

Labels: 17
20
3
6
18